Document ID: /fineweb-2-swissfilter-quality_10-filterrobots/filtered/02038.jsonl.gz/1895

La bell'aura d'enviern ha carmalà 15'000 aspectaturas ed aspectaturs a la cursa da chavals White Turf a San Murezzan. Sco il president da l'uniun da cursas, Thomas C. Walther, vegn cità en la communicaziun sajan «enorm blers aspectaturs» stads sin il lai, l'atmosfera da la terza dumengia da cursa saja stada grondiusa.
La svieuta da scumessa ha importà bun 106'000 francs. Sco ils organisaturs agiunschan en la communicaziun n'haja nagina plazza da cursa svizra cuntanschì ils dus ultims onns la marca da 100'000 francs. La cursa principala ch'è dotada cun 111'111 francs ha il chaval englais Berrahri cun ses Jockey Kieren Fox gudagnà.
RR novitads 07:00